**GORAN GAŠPARAC**

**vijećnik**

**Amandman br. 04**

Zamjena za projekt u 2016 i 2017 god. "Zaklada - Hrvatska za djecu"

**100% financiranje Prehrana djece u OŠ-ama u riziku od siromaštva**

Projekt MZO "FEAD – Osiguravanje školske prehrane za djecu u riziku od siromaštva"

|  |  |  |  |
| --- | --- | --- | --- |
| **OPIS** | **Plan za 2018 g.** | **+/-**  **pov./smanj** | **Novi plan za 2018 g.** |
| R003, Gl.00301. Pr.1034, F.Kl.10  Novi projekt \_\_\_\_\_\_\_ **Prehrana za djecu u OŠ u riziku od siromaštva - Zamjena za projkt u 2016 i 2017 god. Zaklada "Hrvatska za djecu**"  Iz. 1, Poz. 372 | 0 | **+**  **112,000** | **112.000** |
| R001, Gl.00101. Pr.1001, F.Kl.01  Aktivnost A100001 **Administrativno, tehničko i stručno osoblje**  Iz. 1, POZ. 323 - Rashodi za usluge | 3.600.580 | **- 112.000** | 3.488.580 |

**R** - Razdjel, **Gl.** - Glava, **Pr.** – Program, **A** - Aktivnost, **K** - Kapitalni projekt, **F.Kl**. - Funkcijska klasifikacija, **Iz.** – Izvor, **POZ** - broj konta

***Obrazloženje:***

U obrazloženju prijedloga proračuna za 2017 godinu, predlagatelj je za tekući projekt "Zaklada - Hrvatska za djecu" dao sljedeće obrazloženje:

*"Zaklada „Hrvatska za djecu“ financira i provodi projekt besplatne prehrane učenicima u osnovnim školama koji dolaze iz obitelji koje udovoljavaju uvjetima za ostvarivanje ovog prava, a to su obitelji kojima je mjesečni prihod po članu manji od 2.000 kuna. U projekt su uključeni učenici Osnovne škole Poreč (65 učenika) i Osnovne škole B.Parentin (17 učenika). Temeljem ugovora zaključenog između Grada i Zaklade, Grad je 2016. dobio donaciju za 73 troškove besplatne prehrane, te će temeljem ispostavljenih računa vršiti plaćanja školama za nastale troškove."*

S obzirom na to da Zaklada "Hrvatska za djecu" ove školske godine više ne sudjeluje u sufinanciranju projekta "Osiguravanje školske prehrane za djecu u riziku od siromaštva", a znamo da je prošle godine ukupno 82 učenika (imenom i prezimenom) na području našeg grada udovoljilo uvjetima za ostvarivanje ovog prava, predlažem da na ovaj način u slijedećoj kalendarskoj godini osiguramo svoj toj djeci besplatni topli obrok u školi.

Ministarstvo znanosti i obrazovanja provodi europski projekt "FEAD – Osiguravanje školske prehrane za djecu u riziku od siromaštva", u kojem Grad Poreč ne može sudjelovati zbog indeksa razvijenosti većeg od 125.

Prestankom rada Zaklade na ovom projektu, na žalost nisu nestali i problemi ovih 82 učenika i njihovih roditelja.

Racionalizacijom troškova "Rashodi za usluge - Administrativno, tehničko i stručno osoblje" u Uredu Grada moguće je osigurati potrebna sredstva za ovaj projekt.

Molim da se prema predloženim stavkama izmjene i pozicije u Projekcijama za 2019. i 2020 godinu.